સેન્ટ ઝેવિયર્સ નોન ફોર્મલ એજ્યુકેશન સોસાયટીના હ્યુમન ડેવલપમેન્ટ એન્ડ રિસર્ચસેન્ટરની ઓફિસમાં સફાઇ કર્મચારી માટે જાહેરખબર આપવામાં આવી હતી. જોકે જાહેર ખબરના લખાણ બાબતે ભારે હોબાળો મચ્યો હતો. જાહેરખબરમાં લખ્યું હતું કે વિભાગનું આંગણું, ઓફિસ, બાથરૂમ અને સંડાસની સફાઈ માટે જે સમાજને અનામતની વ્યવસ્થા નથી તેવા સમાજો એટલે કે સવર્ણો (દા.ત., બ્રાહ્મણ, ક્ષત્રિય, વાણિયા, પટેલ, જૈન, સૈયદ, પઠાણ, સીરીયન ખ્રિસ્તી અને પારસી)ના ઉમેદવારોનીપ્રથમ પસંદગી કરાશે, આ પ્રકારની જાહેરાત રિસર્ચસેન્ટરના નિયામક પ્રસાદ ચાકો તરફથી નોટિસ બોર્ડ પર લગાડાતા વિવાદ ઉભો થયો હતો જેના ઘેરા પ્રત્યાઘાત પડ્યા છે અને કોલેજના પ્રાંગણમાં આનો વિરોધ કરતા બારીના કાચ ફોડવામાં આવ્યા હતા અને ફૂલછોડના કૂંડા તોડી નાખ્યા હતા તો વિજાપુરમાં પણ આવા સમાજના અપમાન કરતી જાહેરાતનો વિરોધ કરી સંસ્થાને 24કલાકમાં માફી માગવા અલ્ટીમેટમ પાસ દ્વારા અપાયું છે. જે બાદ ગઇકાલે જ એચઆરડીસીના સેક્રેટરી દ્વારા કોઇ સમાજની લાગણી દુભાઇ હોય તો અમે દિલગીરી છીએ. અને ભવિષ્યમાં આવું ન થાય તે માટે તકેદારી રાખીશું તેમ માફી માગી હતી.